ઈડર તાલુકાના વડીયાવીર ગામની સીમમાં આવેલી ઘઉંવાવ નદીમાંથી પ્રતિદિન હજારો ટન ગેરકાયદે બેરોકટોક ખનીજ ચોરી અટકાવવા ગત વર્ષે ‘સંદેશ’ અખબારમાં પ્રસિધ્ધ થયેલા અહેવાલો તેમજ ભુતિયા અને વડીયાવીર ગ્રામજનોની રજુઆતને ધ્યાને લઈ તંત્ર દ્વારા તમામ લીઝો રદ કરી દેવામાં આવી હોવા છતાં ખાણ ખનિજ વિભાગના ભ્રષ્ટ તંત્રના કારણે છેલ્લાં કેટલાય મહિનાથી નદીમાંથી ગેરકાયદે ખનન ચાલું છે, જે અંગે ગ્રામજનો દ્વારા ફરી રજુઆતો થતાં કાર્યવાહી દર્શાવવા પુરતું ગત રોજ ઈડર મામલતદાર કચેરીના અધિકારીઓએ ઘઉંવાવ નદીની સીમમાંથી બિન અધિકૃત રીતે રેતી ભરેલો એક ટ્રક ઝડપી લઈ દંડનીય કાર્યવાહી માટે ઈડર પોલીસ મથકે મોકલી આપ્યો હતો.